Ved veterinærbehandling fjernes skoen, hoven skjæres ren og sømkanalen åpnes inntil ev. puss får godt avløp. Urolige hester eller hester som får betydelig smerte med behandlingen får ledninganestesi av kodenerven. Sårhulen skylles med 3 % HO og tamponeres antiseptisk. Er betennelsen overflatisk er én behandling som regl nok. Hesten står med antiseptisk hovomslag i 3-4 dager og skos så hvis haltheten er borte. Dype betennelser kan kreve gjentatte behandlinger og regulering av granulasjoner og nydannet horn. Trykkbandasjer er da ofte nødvendig. Prognosen er som regel god og avhenger av skadens omfang. Er ikke hesten vaksinert mot stivkrampe gis stivkrampeserum eller hesten blir vaksinert.